钦定古今图书集成/明伦汇编/官常典/第087卷 > 郑惠王元懿
## 钦定古今图书集成/明伦汇编/官常典/第087卷 > 郑惠王元懿

按《唐书》本传：“郑惠王元懿，始王滕，贞观中出为兖州
刺史，徙王。历郑、潞、绛三州刺史，实封千户。喜经术，数
断大狱，务宽平。高宗嘉之，玺诏褒锡。薨赠司徒、荆州
大都督，陪葬献陵。十子。长子璥嗣王，为鄂州刺史。薨，
子希言嗣。开元中为右金吾大将军，再为太子詹事。
弟察言生二子，曰自仙。”自仙为楚州别驾。生夷简。
为陈留公，生宗闵。璥弟琳，安德郡公，生择言，择言
生勉。勉、宗闵、夷简皆位宰相，别有传。时称“小郑王后”，
亦曰“惠郑王后”，以别郑王亮云。